stanford-oval/wikipedia huggingface dataset:
RC6
תיאור האלגוריתם

RC6 הוא אלגוריתם פרמטרי המוגדר על ידי הסימון RC6-w/r/b. גודל מילה הוא  w סיביות, מספר הסבבים הוא  r והמפתח בגודל  b בתים, לצורך התקן נקבע  w=32,r=20 והמפתח יכול להיות  b\in \{16,24,32\} בתים. האלגוריתם פועל על ארבע מילים בגודל  w תוך שימוש בפעולות הבאות:
| --- | --- |
 a+b או  a-b: חיבור וחיסור שלמים מודולו  2^{w}
 a\oplus b: חיבור XOR במילים בגודל 32 סיביות
 a\times b: כפל שלמים מודולו  2^{w}
 a\lll b או  a\ggg b: הזזה מעגלית של  a שמאלה או ימינה לפי כיוון החצים במספר פוזיציות לפי  {\mbox{lg }}w הסיביות הראשונות של  b (כאשר  {\mbox{lg}} מייצג לוגריתם בבסיס 2, במקרה של  w=32 לפי התקן, 5 סיביות).
הקלט הוא 128 סיביות טקסט גלוי המחולקות לארבע מילים בגודל 32 סיביות  A,B,C,D לפי סדר בתים קטן (הסיביות הראשונות של הקלט מוצבות בבית הראשון של  A). וכן מפתח מורחב (ראה להלן) שהוא מערך של 43 מפתחות-סבב בגודל 32 סיביות כל אחד, המסומן  S[0,...,2r+3]. בתיאור הצופן, סבב מתייחס לתהליך דמוי רשת פייסטל, דהיינו בכל סבב מחצית סיביות הקלט עוברות טרנספורמציה בהתאם למחצית השנייה ולאחר מכן מחליפים מקומות לפי סדר  (A,B,C,D)=(B,C,D,A). להלן פסאודו קוד.
הרחבת מפתח

תהליך הרחבת המפתח תואם את תהליך הרחבת המפתח של RC5, עם יותר מילות מפתח. המפתח מורחב ממפתח הצופן  b המסופק על ידי המשתמש כשהוא מרופד באפסים לפי הצורך ומיוצג על ידי מערך  L המכיל  c מילים בגודל  w סיביות. אם המפתח  b=0 אזי  c=1 ו- L[0]=0. מספר המילים הדרוש למפתח המורחב  S הוא  2r+4. מכינים מערך  S[0,...,2r+3] תוך שימוש בקבוע  P_{32}={\mbox{B7E15163}} שהוא ייצוג הקסדצימלי של  e-2 (כאשר  e הוא בסיס הלוגריתם הטבעי) ובקבוע  Q_{32}={\mbox{9E3779B9}} שהוא ייצוג הקסדצימלי של  \phi -1 כאשר  \phi  מייצג את יחס הזהב (אילו ערכים שרירותיים שאפשר להחליפם באחרים להתאמה אישית) מבצעים כדלהלן:
ביצועים וביטחון

יישום צופן RC6 (על פנטיום 2) בשפת c הגיע למהירות של כ-600 מחזורי שעון לבלוק או כ-5 מגה לשנייה. RC6 עולה בביצועיו על ריינדל במימוש בתוכנה בעיקר על מחשב אינטל 32 סיביות. כמו יתר המועמדים (לפי דרישות התקן) מתאים ליישום גם בחומרה או במעבד כרטיס חכם, אם כי לריינדל ביצועים טובים יותר בשטח זה. היות ש-RC6 אינו משתמש בתיבות החלפה מימוש האלגוריתם מאוד קומפקטי ויכול לאכלס פחות מ-256 בתים. הערכת המפתחים היא שההתקפה הטובה ביותר האפשרית כנגד הצופן, היא בסיבוכיות בין  2^{704} ל- 2^{256}.
קוד לדוגמה

להלן קוד C++‎ לא אופטימלי להמחשה. לפי פרמטרים:  w=32,r=20,lgw=5. המפתח באורך b יכול להיות 16, 24 או 32 בתים. הקלט והפלט הם מערכי 4 מילים בגודל 32 סיביות. S הוא מערך עזר בגודל 44 מילים.
#define ROTL(x,y) (((x)<<(y&(w-1))) | ((x)>>(w-(y&(w-1)))))
#define ROTR(x,y) (((x)>>(y&(w-1))) | ((x)<<(w-(y&(w-1)))))

void Setup(byte *key, int b, unsigned int *S)
{
   int i, j, s, v;
   unsigned int L[8], A, B;

   L[((b + 4 - 1) / 4) - 1] = 0;
   for (i = b - 1; i >= 0; i--)
      L[i / 4] = (L[i / 4] << 8) + key[i];

   S[0] = 0xB7E15163;
   for (i = 1; i <= 43; i++)
      S[i] = S[i - 1] + 0x9E3779B9;

   A = B = 0;
   i = j = 0;
   v = 44;
   if (((b + 4 - 1) / 4) > v) v = ((b + 4 - 1) / 4);
   v *= 3;

   for (s = 1; s <= v; s++)
   {
      A = S[i] = ROTL(S[i] + A + B, 3);
      B = L[j] = ROTL(L[j] + A + B, A + B);
      i = (i + 1) % 44;
      j = (j + 1) % ((b + 4 - 1) / 4);
   }
}

void Encrypt(unsigned int *pt, unsigned int *ct, unsigned int *S)
{
   unsigned int A = pt[0], B = pt[1], C = pt[2], D = pt[3];
   B += S[0], D += S[1];
   for (int i = 2; i <= 40; i += 2)
   {
      t = ROTL(B * (2 * B + 1), lgw);
      u = ROTL(D * (2 * D + 1), lgw);
      A = ROTL(A ^ t, u) + S[i];
      C = ROTL(C ^ u, t) + S[i + 1];
      x = A, A = B, B = C, C = D, D = x;
   }
   A += S[42], C += S[43];
   ct[0] = A, ct[1] = B, ct[2] = C, ct[3] = D;
}

void Decrypt(unsigned int *pt, unsigned int *ct, unsigned int *S)
{
   unsigned int A = ct[0], B = ct[1], C = ct[2], D = ct[3];
   C -= S[43], A -= S[42];
   for (int i = 40; i >= 2; i -= 2)
   {
      x = D, D = C, C = B, B = A, A = x;
      u = ROTL(D * (2 * D + 1), lgw);
      t = ROTL(B * (2 * B + 1), lgw);
      C = ROTR(C - S[i + 1], t) ^ u;
      A = ROTR(A - S[i], u) ^ t;
   }
   D -= S[1], B -= S[0];
   pt[0] = A, pt[1] = B, pt[2] = C, pt[3] = D;
}
ראו גם

AES
RC4
הערות שוליים

↑  RC6 and the AES
אולימפיאדת סקוו ואלי (1960)

| --- | --- |

 עיר מארחת:  סקוו ואלי, ארצות הברית
 מדינות משתתפות:  30
 ספורטאים משתתפים:  665
 תחרויות:  27 תחרויות ב-6 ענפים
 טקס הפתיחה:  18 בפברואר 1960
 טקס הנעילה:  28 בפברואר 1960
 נפתח רשמית על ידי:  ריצ'רד ניקסון
 השביע את המשתתפים:  קרול הייס
 הדליק את הלפיד האולימפי:  קן הנרי
 האצטדיון הראשי:  אצטדיון בלוף, סקוו ואלי
 הערים שהתמודדו על האירוח:  אינסברוק, גרמיש-פרטנקירכן,סנט מוריץ
 → אולימפיאדת קורטינה ד'אמפצו אולימפיאדת אינסברוק ← 
אולימפיאדת החורף ה-8 נערכה מ-18 בפברואר עד 28 בפברואר 1960 בעיר סְקוּוֹ ואלי במדינת קליפורניה שבארצות הברית.
באולימפיאדה השתתפו ספורטאים מ-30 מדינות.
מדליות

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | ברית המועצות ברית המועצות | 7 | 5 | 9 | 21 |
| 2 | ארצות הברית ארצות הברית (מארחת) | 4 | 3 | 4 | 10 |
| 3 | גרמניה גרמניה | 4 | 3 | 1 | 8 |
| 4 | נורווגיה נורווגיה | 3 | 3 | 0 | 6 |
| 5 | שוודיה שוודיה | 3 | 2 | 2 | 7 |
| 6 | פינלנד פינלנד | 2 | 3 | 3 | 8 |
| 7 | קנדה קנדה | 2 | 1 | 1 | 4 |
| 8 | שווייץ שווייץ | 2 | 0 | 0 | 2 |
| 9 | אוסטריה אוסטריה | 1 | 2 | 3 | 6 |
| 10 | צרפת צרפת | 1 | 0 | 2 | 3 |
| 11 | פולין פולין | 0 | 1 | 1 | 2 |
| 11 | הולנד הולנד | 0 | 1 | 1 | 2 |
| 13 | צ'כוסלובקיה צ'כוסלובקיה | 0 | 1 | 0 | 1 |
| 14 | איטליה איטליה | 0 | 0 | 1 | 1 |


| סך הכל | סך הכל | 28 | 26 | 27 | 81 |
RATP

| --- | --- |


 נתונים כלליים
 סוג:  קואופרטיב
 תקופת הפעילות:  1949–הווה (כ־75 שנים)
 חברות בנות:  Orlyval  Yellow Buses  מנצ'סטר מטרו-לינק  RATP El Djazaïr  RATP Dev  Ixxi  DC Streetcar  Compagnie des transports du Yonnais  London United Busways  Transports annemassiens collectifs  Transports de l'agglomération de Charleville-Mézières  בפסקה זו רשומה אחת נוספת שטרם תורגמה 
 מיקום המטה:  Maison de la RATP 
 משרד ראשי:  פריז, צרפת
 בעלות:  פייר מונגין
 ענפי תעשייה:  urban and suburban passenger transport, הסעת נוסעים 
 מוצרים עיקריים:  תחבורה ציבורית (מטרו, אוטובוס,RER ורכבת קלה
 הכנסות:  4,930,000,000 אירו (נכון ל־2012) 
 רווח:  112.1 מיליון אירו (2007)
 עובדים:  43,359 (אפריל 2008)
  
 http://www.RAPT.fr
 
האיגוד האוטונומי של התחבורה הפריזאית (בצרפתית: Régie autonome des transports parisiens; ראשי תיבות: RATP) היא חברה ציבורית מנוהלת על ידי איגוד התחבורה של איל דה פרנס (בצרפתית: Île de France Mobilités; ראשי תיבות: IDF Mobilités) לצורך ניהול של המטרו ושל התחבורה הפנימית בפריז והפריפריה הקרובה שלה: אוטובוסים, רכבת קלה וחלק מקווי A ו-B של ה-RER.
האיגוד הוקם ב-1948 והחליף את חברת מסילות הברזל התחתיות של פריז (בצרפתית: Compagnie du chemin de fer métropolitain de Paris; ראשי תיבות: CMP) ושל חברת התחבורה הציבורית של האזור הפריזאי (בצרפתית: Société des transports en commun de la région parisienne; ראשי תיבות: STCRP) כדי לנהל את כל אמצעי תחבורה התת-הקרקעיים ומעל פני השטח של פריז ופרווריה, שהיו בעבר המופעלים על ידי חברות פרטיות. מעמדה הוא של איגוד ציבורי תעשייתי ומסחרי (EPIC).
משנת 2000, התפתחה החברה בצרפת ומחוצה לה בהפעלת רשת תחבורה וכיום היא החברה השישית בגודלה בעולם בתחום התובלה הגלובלית.
היסטוריה

בשנת 1948 אוחדה חברת מסילות הברזל התחתיות של פריז (CMP), שהייתה אחראית על רשת הרכבות התחתיות, עם חברת התחבורה הציבורית של האזור הפריזאי (STCRP) שהייתה אחראית על רשתות של אוטובוסים וחשמליות.
היסטוריה > ייסוד רשת המטרו הפריזאית

כדי לא לסמוך על חברת מסילות הברזל הלאומית (בצרפתית: Compagnie des chemins de fer de l'État) עבור השירות בשטח האורבני, החליטה העיר פריז ב-1883 על בניית רשת מסילות ברזל תת-קרקעיות. העבודה על התשתיות (מנהרות, תחנות וכו') הוטלה על העיר בעוד שהעבודה על דרכי הגישה נמסרה לידי זכיין. החברה הכללית לגרירה (Compagnie générale de traction), בבעלות הברון הבלגי אדוארד לואי יוסף אמפיין נבחרה כזכיינית בשנת 1897 על ידי המועצה המקומית. היא התאחדה באפריל 1899 עם שניידר אלקטריק מקרוסו (Creusot) וייסדה את חברת מסילות הברזל התחתיות של פריז, ה-CMP.
קו מספר 1 של המטרו של פריז נמסר על ידי עירייה פריז ב-15 ביוני 1900 למפעילת הקו, חברת מסילות הברזל התחתיות של פריז, שהניעה קרונות לבדיקת הקו ולהכשרת כוח אדם.
בשנת 1901 הוענק זיכיון שני מעיריית פריז למהנדס ז'אן-בטיסט ברלייה. חברת מסילות הברזל החשמליות צפון-דרום של פריז נוסדה והצטרפה אליו כדי לפתוח קו חדש של המטרו. לאחר מכן הוענק קו שני לחברת מסילות הברזל החשמליות צפון-דרום של פריז, ובהמשך קו שלישי.
ב-1 בינואר 1930 קלטה חברת CMP את חברת מסילות הברזל החשמליות צפון-דרום של פריז והפכה מחדש למפעיל הבלעדי של רשת המטרו בפריז. קווים A ו-B של חברת מסילות הברזל החשמליות צפון-דרום של פריז שולבו ברשת של CMP והתשתיות התאחדו.
היסטוריה > הרשת הקרקעית

בתום מלחמת העולם הראשונה היו שש חברות הפועלות בתחום התחבורה הציבורית הקרקעית (אוטובוסים, חשמליות) בזיכיון של עיריית פריז ושל מחוז הסיין, הרוסות כלכלית.
כדי לפתור את הבעיה התמזגו חברות אלה ב-1 בינואר 1921 על ידי מחוז הסיין לחברת התחבורה הציבורית של האזור הפריזאי, ה-STCRP. בעת ייסודה הפעילה החברה 112 קווי חשמלית ו-41 קווי אוטובוס. ה-STCRP אינו גוף ציבורי כמו שיהיה ה-RATP, אלא איגוד פרטית מקבוצת אמפיין בעלת זיכיון פעולה ממחוז הסיין.
בשנים 1922 ו-1924 קלטה STCRP שלוש חברות נוספות: CFBB (מסילת ברזל של יער בולון), PA (מסילת ברזל פריז-ארפג'ון) ו-OP (חשמלית מערב פריז).
חברת STCRP קיבלה זיכיון להפעלת תחבורה ציבורית קרקעית ממחוז הסיין למשך 30 שנה, מ-1 בינואר 1921 ועד 31 בדצמבר 1950. כתוספת לזיכיון זה ניתן גם זיכיון הפעלה של מונית נהר, שהופסק ב-1917. שירות זה החל מחדש ב-4 באוגוסט 1921.
נוכח הצפיפות ברחובות פריז, החליטה STCRP ב-1938, בד בבד עם חידוש צי האוטובוסים שלה, לנטוש את הפעלת החשמלית.
היסטוריה > היווסדה של RATP

ביוני 1941 מוזגה חברת CMP עם חברת STCRP. מיזוג זה יצר חברה אחת האחראית על התחבורה הציבורית בפריז.
חוק מ-21 במרץ 1948 יצר את המשרד האזורי לתחבורה הפריזאית האחראי על רשתות התחבורה וכן את האיגוד האוטונומי של התחבורה הפריזאית (RATP), חברה ציבורית בתחומי התעשייה והמסחר, האחראית על רשת המטרו ועל הרשת הקרקעית. למרות משאבים תקציביים מוגבלים, היא יישמה במהרה שיפור של רשת התחבורה הציבורית שהאטרקטיביות שלה הייתה בירידה.
היסטוריה > התפתחות הרשת

ב-1 בינואר 1949 קיבלה RATP חזרה את הקו לסו (Sceaux) שלימים התפתח לקו B של ה-RER. ב-14 בדצמבר 1969 קו נאסיון - בואסי-סן-לז'ה (Nation - Boissy-Saint-Léger), קו A של ה-RER, נכנס לשירות על ידי ה-RATP. קו לה-דפאנס - אטואל (La Défense - Étoile) נפתח ב-21 בפברואר 1970. קו זה הוארך בשני צידיו וב-1 באוקטובר 1972 הגיע מ-אובר (auber) ל-סן ז'רמן (saint-Germain). התרחבות קו A וקו B של ה-RER המשיכו עד לשנת 1977, הן בשידרה הראשית והן בהתפצלויות נוספות ממנה.
בשנת 1992 חנכה RATP את הקו החדש הראשון של החשמלית בין סן-דני לבוביניי (Bobigny). בשנת 1997 נכנס לשירות קו שני של חשמלית שנתיבו לאורך נהר הסן במערב פריז.
ב-15 באוקטובר 1998, לאחר מספר שנות עבודה, נחנך קו 14 של המטרו - הקו הראשון שפועל במלואו בצורה אוטומטי. הקו שימש כחלון ראווה טכנולוגי למומחיות התעשייתי של החברה לייצוא.
היסטוריה > הצמיחה בצרפת ומחוצה לה

בשנת 1998 הקימה RATP חברת בת, RATP הבינלאומי, כדי להקל על הפיתוח הבינלאומי שלה. בשנת 2000 התירה חקיקה ל-RATP לפעול באמצעות חברות בנות בתכנון ותפעול של רשתות תחבורה ציבורית בכל רחבי המדינה.
בשנת 2001 נוסדה "RATP צרפת", אשר יבטיח שקיפות חשבונות בין הפעילויות תחת חוזה בין RATP ואיגוד התחבורה איל דה פרנס (STIF) מצד אחד ואת פעילותה מחוץ לחוזה זה מצד שני.
בחודש ינואר 2002, חתמה RATP עם חברת בת לתחבורה של Caisse des Depots et Consignations בשם Transdev על הסכם שיתוף בפיתוחים בתחום התחבורה בצרפת ומחוצה לה. כחלק משיתוף הפעולה, RATP מחזיקה ב-25% ממניות Transdev. ו-Transdev מחזיקה 25% ממניות RATP צרפת שנהפך להיות RATP פיתוח ופעילויותיה מתרחבות לרחבי העולם.
בתחום ההנדסה ייסדה RATP את Xelis בשנת 2006, במידה רבה, להצעות עתידיות של STIF, האחראים על פרויקטים בתחום התחבורה של איל דה פרנס.
בשנת 2007, בעקבות הגדלת ההון של "RATP פיתוח", לא על ידי Transdev, אחוז ההחזקה של RATP החברה עלה מ-75% ל-95.41%.
בחודש אוגוסט 2011 נמסר הזיכיון לתפעול מערכת הרכבת הקלה של מנצ'סטר לRATP.
התעבורה במספרים

אוטובוס: 3,403 ק"מ של קווי אוטובוסים (מתוכם 569 ק"מ באזור פריז).
חשמלית: שלושה קווים שבסה"כ מרחקם הוא 30.2 ק"מ.
מטרו: 16 קווים מתוכם שניים אוטומטיים. באורך של 214 ק"מ ו-300 תחנות.
RER: ‏2 קווים (קו A וקו B) באורך כולל של 115 ק"מ.
הפוניקולר של מונמארטר.
הערות שוליים

1 2  היסטוריה מאתר חברת RATP
↑  Plan créatif pour RATP International, באתר Stratégies.fr
↑  CDEP BUS du 22-12-2006 - Déclaration SUD-RATP
| תחבורה בפריז |
| --- | --- | --- |
| מפעילים | RATP • SNCF |  |
| מערכות תחבורה מסילתיות | RER • הרכבת התחתית של פריז |  |
| תחנות רכבת מרכזיות | פריז-צפון • פריז-מזרח • תחנת סן לאזאר • תחנת אוסטרליץ • תחנת ליון • תחנת מונפרנאס • תחנת ברסי |  |
| נמלי תעופה | נמל התעופה שארל דה גול • נמל התעופה אורלי • נמל התעופה לה בורז'ה |  |
| --- | --- |
בקרת זהויות :  NLI: 987007574340105171  BnF: cb118654080 (data)  GND: 121215-1  ISNI: 0000 0004 0643 5865  LCCN: n83226498  SUDOC: 027480135  VIAF: 128547609   WorldCat (עם VIAF): 128547609 
חלק ממפה של רשת STCRP (חשמליות ואוטובוסים) של צפון פריז ופרווריה באפריל 1925
מבט על תחנת רכבת Gare de Lyon על קו 14 של המטרו.
מטרו בתחנת המטרו של הבסטיליה בקו 1 של המטרו
אבחון פסיכודידקטי

אִבְחוּן פְּסִיכוֹדִידַקְטִי הוא תהליך אבחנתי הבוחן את מקורם של קשיים בתחום הלמידה ואת הקשר שלהם למצב הפסיכולוגי של התלמיד. בהתאם לכך, האבחון הפסיכודידקטי משלב שני סוגי אבחון שונים: אבחון דידקטי, שתפקידו לאתר ולסווג לקויות למידה אצל הנבדק, ואבחון פסיכולוגי, שתפקידו להעריך את היכולות הקוגניטיביות לצד הקשיים ולאתר את הקשיים הרגשיים והנפשיים אצל הנבדק. לכן הוא נקרא גם אבחון משולב.
מרכיבי האבחון

מטרת האבחון היא להעריך את תפקודי הלמידה ואת התפקודים השכליים-הקוגניטיביים הפועלים בבסיס הלמידה תוך התייחסות ליכולות ולקשיים בתחום האישיותי, הרגשי, ההתנהגותי והחברתי. כלומר, האבחון הפסיכודידקטי משלב בדיקת תפקודם של היבטים שונים משני התחומים - התחום הדידקטי והתחום הפסיכולוגי (קוגניטיבי ונפשי) ואת הקשרים ביניהם.
מרכיבי האבחון > אבחון דידקטי

באבחון זה בוחנים את תפקודי השפה והלמידה, מנגנוני הלמידה, תפקוד גרפו-מוטורי, תפקודי זיכרון וכן מעריכים תפקודי קשב, פונקציות ניהוליות ויכולות חשיבה. באופן מיוחד בוחנים האם קיימת לקות למידה כלשהי. במידת הצורך, יופקו מהאבחון המלצות להתאמות בלמידה, להמשך טיפול וכן תוכנית טיפולית להוראה מתקנת.
מרכיבי האבחון > אבחון פסיכולוגי

אבחון פסיכולוגי כולל הערכה של התחום הקוגניטיבי (שכלי) והתחום הרגשי. בתחום הקוגניטיבי מתבצעת הערכה של האינטליגנציה. בתחום הרגשי מתבצעת הערכה של הקשיים, היכולות החברתיות, הכוחות, התפיסה העצמית, תפיסת המציאות ועוד. המלצות האבחון הפסיכולוגי יתייחסו לסוג הטיפול המתאים, המסגרות החינוכיות המתאימות ועוד. לדעתם של המתנגדים לאבחון הפסיכודידקטי, האבחון הפסיכולוגי אינו מתאים להערכת מנת המשכל והמצב הרגשי של לקויי למידה. בעקבות זאת הממצאים והמסקנות עלולים להימצא מעוותים.
אולם, הטענה שמדובר 'בעיוות', דורשת עיון והעמקה נוספים. מטרת ההערכה הפסיכולוגית בתוך האבחון הפסיכודידקטי היא להרחיב את ההבנה לגבי היבטים מרכזיים בתפקוד האקדמי (החלק הקוגניטיבי והחלק הרגשי), שבלעדיהם התמונה המתקבלת היא חלקית. הערכת האינטליגנציה היא נדבך מרכזי בהערכת הקשיים האקדמיים האפשריים, והיא מהווה תנאי הכרחי לקביעת לקות למידה. הערכת האינטליגנציה מספקת מידע בנוגע לנקודות החוזק והחולשה של הפונה, ניתן להעריך את הפוטנציאל השכלי 'הנקי' (אינטליגנציה פלואידית תוך הוצאת גורמים של ידע נצבר) ולבחון כיצד הקשיים הדידקטיים קשורים להיבטים קוגניטיביים וכיצד הקשיים הקוגניטיביים גורמים לקשיים דידקטיים. 
באופן דומה, חשוב להבין את ההיבטים הרגשיים הנלווים לקשיים בתחום הלמידה, שכן פעמים רבות מקור הקשיים הלימודיים הוא רגשי. בנוסף, לקשיים הלימודיים יש השלכות על התחום הרגשי ויש לבחון זאת.
הפניה לאבחון

ההפניה לאבחון פסיכודידקטי נעשית במקרים בהם התלמיד נתקל בקשיים שונים ונרחבים או במידה שהכשלים בלמידה חמורים במיוחד.
תהליך האבחון נערך כדי לאמת או לשלול את החשד למקור הקשיים.
סיבות אפשריות לפניה לאבחון פסיכודידקטי:
במידה ומעורבים גורמים רגשיים בולטים בקשיים של התלמיד, יש מקום לערוך הערכה פסיכודידקטית משום שזו מתייחסת גם לתחום הרגשי.
במידה וקיימת שאלה לגבי יכולת ההבנה או האינטליגנציה של הילד, מומלץ לערוך הערכה פסיכודידקטית, משום שבזו בודקים את האינטליגנציה.
במידה וישנה שאלה לגבי המסגרת החינוכית המומלצת, ניתן להיעזר באבחון פסיכודידקטי כדי לענות על כך.
במידה ולא ניתן לבצע אבחון דידקטי בשל צורך להתאים בצורה משמעותית את הבחינה (למשל כשיש צורך לשינוי מהות המבחן או לבצע מבחן בעל-פה), יש לערוך אבחון פסיכודידקטי.
ביצוע האבחון > אנשי מקצוע

האבחון יכול להיעשות רק על ידי גורם מקצועי מורשה:
פסיכולוג מומחה, שעבר הכשרה מיוחדת בתחום האבחון הדידקטי.
פסיכולוג שזו אינה מומחיותו ולכן האבחון נעשה יחד עם מאבחן דידקטי כאשר כל אחד עורך את המבחנים מתחומו ועיבוד התוצאות והסקת המסקנות נעשים תוך שיתוף פעולה.
תוצר האבחון הוא דו"ח אינטגרטיבי הכולל מסקנות, המלצות וסיכום המשותפים לשני התחומים והוא באחריותו של הפסיכולוג.
ביצוע האבחון > כלי אבחון

כלי האבחון נועדו לספק למאבחן את המידע הנדרש לכתיבת האבחון ומתן אבחנה על פי הנדרש בחוק על ידי מדידה והערכה. כדי להחליט אם כלי מסוים מתאים לצורכי אבחון יש לבדוק את תחום הערכה שלו לאור המדדים לבדיקות אבחון של תורת המבחנים. כמו כן, כדי לדעת האם הערכים שנמדדו תקינים או לא ביחס להתפלגות נורמלית באוכלוסייה חייבת להיות אפשרות להשוות אותם לנורמה. משום שכל כלי מספק מידע מסוג מסוים בלבד, אסור לקבוע אבחנה על סמך ממצאים של כלי בודד.
התפתחות השיטה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יתרונות וחסרונות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יחסי הכוחות בין מאבחנים דידקטיים לבין פסיכולוגים

תחום הפסיכולוגיה החינוכית ותחום האבחון הדידקטי הם תחומים בעלי מכנה משותף רחב ולכן מתנהל לעיתים ויכוח בין בעלי מקצוע משני התחומים, מתוך ראייה שגויה לפיה אבחון הלקות באופן רחב ומדויק שייך לתחום אחד ולא לאחר. המתח הנוצר בין שני התחומים עלול לנבוע מטעמים פוליטיים. עם זאת, נראה כי לכל תחום מקצועי יש יכולות ויתרונות שונים, כאמור.
ראו גם

לקות למידה
הפרעת קשב
התאמות בבחינות
הוראה מתקנת
אבחון דידקטי
הערות שוליים

1 2 3 4 5  חוזר מנכ"ל תשס"ד/4 (ב), משרד החינוך.
↑  ספקטור נויה (2005). ללמוד מלקויי למידה על פסיכולוגיה אחרת. תל אביב: הוצאת קריאה בצבעים
↑  דויד, חנה (2012). אבחון ילדים מחוננים. מאתר פסיכולוגיה עברית
אביר הר-אבן

| --- | --- |
אין תמונה חופשית
 לידה:  1947 (בן 77 בערך)
 הישג בולט:  אלוף ישראל לשחמט בכתב בשנים 1966 ו-1974.
 הדרגה הגבוהה ביותר:  רב אמן בינלאומי בשחמט בכתב
 מד כושר נוכחי:  2300  ‏(אוקטובר 2024)
 מקצוע נוסף:  ראש כולל
 מדינה:  ישראל
 
אביר הר-אבן (נולד ב-1947 בשם רוברט הרשקו) הוא רב אמן בינלאומי בשחמט בכתב אלוף ישראל לשחמט בכתב בשנים 1966, 1974 ו-2007 (במשותף עם אילן רוטמן).
תושב עמנואל והתמודד בה על ראשות המועצה כמייצג הזרם הליטאי בעיר.
טבלת תחרויות מרכזיות בהן השתתף בעבר ומשתתף בהווה. 
"תוצאה בפועל" מודגשת - תוצאה המזכה בציון לתואר רב אמן.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| תאריך תחילת התחרות | שם התחרות | אתר התחרות | לוח בו שיחק בתחרות קבוצתית | מיקום בתחרות אישית | מספר משחקים  | קטגורית התחרות | תוצאה נדרשת לרב אמן | תוצאה בפועל |

| 1996 | תחרות לזכר ברתולומי מרקוסי | - | - | 3-4 | 17 | 12 | 10 | 11 |
| 1.05.1997 | אלוף האלופים של ישראל |  | - | 2 | 10 | - | - | 7 |
| 16.10.2004 | גמר אליפות אירופה השישית |  | 5 | - | 12 | 10 | 8 | 6.5 |
| 10.07.2005 | מוקדמות האולימפיאדה ה-16 |  | 1 | - | 11 | 9 | 7 | 6 |
נכון לאפריל 2015, הר-אבן מדורג במקום העשירי בישראל בשחמט בהתכתבות.
אביר (לוויין)

איור של הלוויין אביר
"אביר" היה פרויקט לפיתוח לוויין ישראלי של חברת רפא"ל, שתוכנן בתחילת שנות השמונים של המאה העשרים. בראשות מרסל קליין ויונתן מס וזאת במקביל לפיתוח לוויין האופק בהתעשייה האווירית לישראל. הפרויקט נסגר עם החלטת שר הביטחון משה ארנס להעניק את המיזם של בניית הלוויין הישראלי הראשון למפעל מבת של התעשייה האווירית.
דבר קיומו של הפרויקט נחשף רק בשנת 2003, בספרו של דני שלום "מעבר לאופק". ד"ר זאב בונן, שהיה מנכ"ל רפא"ל, הזכיר בספרו "רפא"ל - ממעבדה למערכה" בהרחבה את התנהלות המיזם ברפא"ל ואת דרכי העברת המיזם לידי התעשייה האווירית.
ב-1980 כתב ד"ר יונתן מס מרפא"ל מחקר היתכנות שהוכיח כי אפשר לפתח לוויין שמשקלו יהיו 240 ק"ג בלבד ושיוכל לספק צילומים ברזולוציה גבוהה.
| ישראל לוויינים ישראליים ותוכניות חלל אחרות |
| --- | --- | --- |
| לווייני תקשורת | עמוס (1 • 2 • 3 • 4 • 5 • 6) • דרור 1 |  |
| לווייני צילום מסחריים | ארוס • אופטסאט |  |
| לוויינים צבאיים ולוויינים של צה"ל | אביר • אופק (1 • 2 • 3 • 4 • 5 • 6 • 7 • 8 • 9 • 10 • 11 • 16 • 13) • טכסאר |  |
| לווייני מחקר וטלסקופים | ULTRASAT‏* • ונוס*  • DIDO  •  *SHALOM  • *SLOSHSAT |  |
| לווייני סטודנטים ואוניברסיטאות | טכסאט  • דוכיפת 1 • דוכיפת 2 • דוכיפת 3 • SAMSON • BGUSAT  • SATLLA-1  • SATLLA-2B |  |
| חלליות וגשושיות | בראשית • בראשית 2 |  |
| יכולות שיגור | משגר שביט • בסיס פלמחים |  |
| משימות אנלוגיות למאדים | D-MARS |  |
| מיזמים שהוקפאו | טאווקס* • ‏MuSAR‏* • דוד* |  |
| ארגונים ישראליים קשורים | סוכנות החלל הישראלית • מפא"ת • מנהלת תוכנית החלל • התעשייה האווירית לישראל • SpaceIL |  |
* שיתופי פעולה בינלאומיים
| ישראל אמצעי לחימה מתוצרת רפאל מערכות לחימה מתקדמות |
| --- | --- | --- |
| טילים ורקטות | אנקור (אנקור כחול • אנקור כסוף • אנקור שחור) • ברק • גיל • גיל 2 • דרבי • לוז • מטאדור • סיימון • ספייק • פופאי • פיתון • שפריר • משגר השביט • תמוז • ‏CARPET • ‏Sea Breaker |  |
| עמדות שליטה מרחוק בנשק | טייפון • מאג רפא"ל • קטלנית • רואה-יורה |  |
| מערכות הגנה אווירית | ברק • כיפת ברזל • כיפת מגן • מגן אור • קלע דוד ("שרביט קסמים") • קלע חד • SPYDER • ‏כיפת רחפן |  |
| לויינים | אביר • ונוס |  |
| רכבי שטח, כלי שיט וכלי טיס | גולן • זאב • חצצית • סקיילייט • פרוטקטור • רקון • מעוז |  |
| שונות | אזוב • מאמין • מאמין קל • "מעיל רוח"/TROPHY • ספייס • לייטנינג‏ • Sky Shield‏ • THOR – מערכת סילוק פצצות |  |
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
א-סרפנד

ערך זה עוסק בכפר ערבי בחוף הכרמל. אם התכוונתם למשמעות אחרת, ראו .
| --- | --- |
 טריטוריה:  המנדט הבריטי המנדט הבריטי
 מחוז:  מחוז חיפה
 חיפה:  נפת חיפה
 שפה רשמית:  ערבית
 תאריך ייסוד:  התקופה הצלבנית
 שטח:  5,409 דונם עות'מאני (1945)
 סיבת נטישה:  מלחמת העצמאות
 תאריך נטישה:  16 ביולי 1948
 יישובים יורשים:  צרופה
 דת:  מוסלמים סונים
 אוכלוסייה:  ‏
  ‑ ביישוב לשעבר:  290 (1945)
 קואורדינטות:  32°38′48″N 34°56′08″E﻿ / ﻿32.64674722°N 34.93559722°E﻿ / 32.64674722; 34.93559722 
 אזור זמן:  UTC +2
  מפת מיקום  מפה מפורטת   (למפת הכרמל מוגדלת) א-סרפנד(למפת הכרמל רגילה) א-סרפנד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום א-סרפנד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום א-סרפנד  he tabBackground:;tabBorder:#aaa;defaultTab:0;
 
א-סרפנד (בערבית: الصرفند; תעתיק מדויק: אלצרפנד) היה כפר ערבי בחוף הכרמל, שנכבש וננטש בזמן מלחמת העצמאות. במקומו הוקם המושב צרופה.
היסטוריה > בתקופת המנדט הבריטי

במפקד 1922, שנערך על ידי שלטונות המנדט הבריטי, בא-סרפנד הייתה אוכלוסייה של 204 נפש, כולם מוסלמים. במפקד אוכלוסין 1931 של ארץ ישראל היו בכפר 38 בתים מאוכלסים, בהם התגוררו 188 תושבים, כולם מוסלמים.
בסקר הכפרים בשנת 1945 האוכלוסייה בכפר הייתה 290 תושבים מוסלמים. שטח הקרקע הכולל של הכפר היה 5,409 דונם. אשר מתוכם הוקצו 22 לחקלאות שלחין, ו-3,244 לגידולי דגנים.
לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה היהודית.
היסטוריה > במלחמת העצמאות

הכפר חלש על כביש תל אביב–חיפה, ותושביו תקפו תנועה יהודית בכביש. במסגרת קרבות עשרת הימים, כחלק מהנסיון להשתלט על המשולש הקטן ולפתוח לתנועה את הכביש, הותקף הכפר ב-16 ביולי, תוך סיוע בהפגזה מאוניות חיל הים. הכפר ננטש במהלך הקרב.
תמונות

מפות היסטוריות של א-סרפנד
| 0 | 1 | 2 |
| --- | --- | --- |
|  מפה מנדטורית משנת 1938  |  מפת האזור מ-1945 |  |
הערות שוליים

↑   גדעון לוי, אלכס ליבק, מסע בין אנדרטאות נסתרות לחיים שהיו כאן קודם, באתר הארץ, 9 במאי 2014
↑  Mills, Census of Palestine, 1931, page 48
↑  Government of Palestine, Department of Statistics, 1945, p. 26
↑  ירון, הקומנדו הימי הישראלי בפעולתו הראשונה, חוברת "חיל הים" יולי 1948, עמ' 5.
↑  סרפנד, באתר אתרי מלחמת העצמאות.
אבחון ציורי משפחה

צִיּוּר מִשְׁפָּחָה בִּפְעִילוּת הוא אחד מציורי המשפחה האפשריים במבחני השלכה המיועד בעיקר לתפיסת מערכת היחסים של המצייר עם בני משפחתו. זהו אחד המבחנים הנפוצים לשימוש בקרב מטפלים למיניהם, מטפלים באמנות, פסיכולוגים קליניים וחינוכיים, באבחון מטופליהם.
ציורי משפחה מאפשרים לבחון את הדינמיקה המשפחתית באמצעות תוכן הציור, מיקום הדמויות וגודלן, וכן תהליך יצירת הציור. לכן ציורי משפחה נמצאים בשימוש הן בתהליכי הערכה והן בתהליכים טיפוליים. מטפלים העובדים עם ילדים מרבים להשתמש בכלי זה כדי להכיר את תפישת הילד את משפחתו. עובדים סוציאליים משתמשים בכלי זה עם ילדים שבמשפחותיהם יש חשד לאלימות או פגיעה מינית. בנוסף, בדומה למשימות השלכתיות אחרות, ציור משפחתי נותן תרשים חזותי להתפתחות העצמית של הילד במשפחתו ולכן אוסף ציורי משפחה שנעשו לאורך תקופה יכול להצביע על תהליך התפתחות הילד.